cyanic-selkie/wikianc huggingface dataset:
Карлсруэ
Ка́рлсруэ (Karlsruhe) — Герман улсын Баден-Вюртемберг мужийн 294 мянган хүнтэй хот.
Цахим холбоос
Ангилал:Баден-Вюртембергийн коммун Ангилал:Баден-Вюртембергийн суурин Ангилал:Баден-Вюртембергийн хотын тойрог Ангилал:Германы урьдын мужийн нийслэл Ангилал:Дотоодын боомттой суурин Ангилал:Германы их сургуулийн хот Ангилал:Төлөвлөсөн хот Ангилал:Германы урьдын нийслэл Ангилал:1715 онд байгуулагдсан
Нани
Луиш Карлуш Алмейда да Кунья (Luís Carlos Almeida da Cunha; 1986 оны арваннэгдүгээр сарын 17, Прая), Нани́ (Nani) — Португалын хөлбөмбөгчин, Туркийн «Фенербахче» болон Португалын шигшээн хагас хамгаалагч.
Замнал
Нани хөлбөмбөгийн замналаа «Спортинг СиПи» багаас эхэлсэн бөгөөд 2003 онд залуучуудын багт нь элсч, 2005 оноос үндсэн бүрэлдэхүүнд багтах болжээ. Португалын багт өнгөрүүлсэн 2 жилийн хугацаандаа Нани 2006-07 оны улиралд Португалын цомд л түрүүлжээ. 2007–08 оны улирал эхлэхийн өмнө Наниг «Манчестер Юнайтед» баг элсүүлснээр түүний хувьд амжилтаар цангахаа больжээ. Уг багтайгаа Премьер лигт 4 удаа түрүүлснээс гадна Аваргуудын лиг, Английн лигийн цомд аваргалсан.
2014/2015 онд мэргэжлийн гараагаа эхэлж байсан «Спортингдоо» зээлээр тоглоод 2015 оны долдугаар сарын 6-нд Туркийн «Фенербахчетэй» гурван жилийн гэрээ байгуулсан ба 4.25 сая фунтээр тохиролцжээ.
Нани Португалын шигшээ багт анх 2006 онд багтаж, өдгөө багийнхаа түлхүүр тоглогчдын нэг болжээ. Тэрээр шигшээ багтайгаа 2008 болон 2012 оны ЕАШТ-д оролцсон.
Билефельд
Билефельд (германаар Bielefeld) — Герман улсын Умард Райн-Вестфален мужийн 328 мянган хүнтэй хот. 1214 онд энэ хот байгуулагджээ. Уул хотод тээврийн хэрэгсэлд багтах хот дундуурх галт тэрэг 4 төрлийн шугамаар үйл ажиллагаагаа явуулдаг.
Хамгийн томоохон гэгддэг Билефельдийн Их Сургууль хотынхоо баруун хэсэгт буюу 4-р шугамны эцсийн буудал хавьд байрладаг. Энэ сургууль 1969 онд үүссэн ба одоогоор 18000 гаруй оюутан суралцаж байна. Нийт 10 дүүрэгтэй.
Билефельд Ангилал:Умард Райн-Вестфалены коммун Ангилал:Умард Райн-Вестфалены суурин Ангилал:Умард Райн-Вестфалены тойроггүй хот Ангилал:Ханзе хот Ангилал:Германы их сургуулийн хот
Доминик Монами
Доминик Монами (Dominique Monami, 1973 оны 5 сарын 31-нд Вэрвьерст төрсөн) нь Бельгийн мэргэжлийн теннисчин юм.
Тэрээр 1995 онд өөрийн дасгалжуулагч Барт Ван Рүүсттэй гэрлэж, охинтой болсон бөгөөд 2003 онд салах хүртлээ Ван Рүүст буюу Ван Рүүст-Монами гэдэг нэрээр тэмцээн уралдаанд ордог байв.
Хэлэн Энгелманн
Хэлэн Энгелманн (Helene Engelmann, хожим Ярошка (Jaroschka) гэдэг овогтой болсон, 1898 оны 2 сарын 9 – 1985 оны 8 сарын 1) нь Австрийн уран гулгагч юм.
Доминик Монами
Монами Сидней хотод зохиогдсон 2000 оны зуны олимпод Элс Калленстэй хослон тоглож, хүрэл медаль хүртсэн нь түүний хамгийн том амжилт юм. Мэргэжлийн тамирчны замналдаа Монами 4 тэмцээнд түрүүлж, 1998 оны 10-р сард чансаагаараа дэлхийд 9-д бичигдэж, оргил амжилтаа үзүүлж байв.
Хэлэн Энгелманн
Тэрээр алдарт уран гулгагч Бага Эдуард Энгелманны охин бөгөөд багаасаа уран гулгалтаар хичээллэж эхэлжээ.
Доминик Монами
Цахим холбоос
Ангилал:Бельгийн теннисчин Ангилал:Бельгийн олимпын хүрэл медальтан Ангилал:Бельгийн олимпын оролцогч Ангилал:1996 оны зуны олимпод оролцогч Ангилал:2000 оны зуны олимпод оролцогч Ангилал:Бельгичүүд Ангилал:1973 онд төрсөн
Хэлэн Энгелманн
1913 онд Хэлэн Карл Майстрикийн хамтаар хос гулгалтын дэлхийн аварга болсон бөгөөд 15-тайдаа дэлхийн аварга цолыг хүртсэн, хос гулгалтын төрлийн хамгийн залуу дэлхийн аварга билээ.
Хожим 1922, 1924 онд Альфред Бергертэй хамт дэлхийн аварга болсноос гадна 1924 онд анхны өвлийн олимп зохиогдоход мөн алтан медаль зүүжээ. 1930 он хүртэл хос гулгалтын төрөл Европын АШТ-д багтдаггүй байсан тул Энгелманн Европын АШТ-д оролцож үзээгүй юм.
Амжилт
Альфред Бергертэй хамт
Карл Майстриктай хамт
Ангилал:Австрийн уран гулгагч Ангилал:Австрийн олимпын аварга Ангилал:Австричууд Ангилал:1898 онд төрсөн Ангилал:1985 онд өнгөрсөн
Манхайм
Манхайм (Mannheim) — Герман улсын Баден-Вюртемберг мужийн 313 мянган хүнтэй хот.
Цахим холбоос
Ангилал:Баден-Вюртембергийн коммун Ангилал:Баден-Вюртембергийн хотын тойрог Ангилал:Дотоодын боомттой суурин Ангилал:Германы их сургуулийн хот Ангилал:Райн мөрний суурин Ангилал:Төлөвлөсөн хот Ангилал:Германы урьдын нийслэл Ангилал:Неккар голын суурин
Аугсбург
А́угсбург (Augsburg) — Герман улсын Бавари мужийн 264 мянган хүнтэй хот.
Эшлэл
Ангилал:Баварийн коммун Ангилал:Баварийн тойроггүй хот Ангилал:Германы их сургуулийн хот Ангилал:Чөлөөт эзэнт гүрний хот
Суси Сусанти
Люсиа Франсиска Суси Сусанти (Lucia Francisca Susi Susanti,, 1971 оны 2 сарын 11-нд Баруун Жава мужийн Тасикмалаяад төрсөн) нь Хятад гаралтай, Индонезийн бадминтонч юм. Харьцангуй жижиг биетэй ч хурдан хөдөлгөөнтэй, цохилтын техникийг гарамгай эзэмшсэн тэрээр эмэгтэй тамирчдын дунд хамгийн өндөр амжилтад хүрсэн тамирчдын нэг билээ.
Замнал
Сусанти Испанийн Барселонад зохиогдсон 1992 оны олимпод аваргалж, АНУ-ын Атлантад болсон 1996 оны олимпоос хүрэл медаль хүртсэн. 1997 оны 2 сард, мөн Барселоны олимпийн эрэгтэйчүүдийн ганцаарчилсан төрлийн аварга Алан Будикусуматай гэрлээд, зодог тайлжээ.
Сусанти 1990-д оны эхний хагаст эмэгтэйчүүдийн ганцаарчилсан төрлөөр дэлхийд ноёрхож байсан бөгөөд Бүх Английн АШТ-д 1990, 1991, 1993, 1994, дэлхийн гран-прид 1990 - 1994, 1996, дэлхийн АШТ-д 1993 онд түрүүлсэн. Тэрээр олимп, дэлхий, Бүх Английн аварга цолыг бүгдийг хүртсэн цорын ганц эмэгтэй тоглогч юм. Түүнчлэн Японы нээлттэй тэмцээнд 3, Индонезийн нээлттэй тэмцээнд 5 удаа түрүүлжээ. Мөн 5 удаа бадминтоны дэлхийн цомын эзэн болж байсан. Сусанти Индонезийн багаа тэргүүлэн, өрсөлдөгчгүй гэгддэг Хятадын багийг 1994, 1996 оны Убер цомд (эмэгтэйчүүдийн багийн ДАШТ) түрүүлүүлж байв.
Сусанти 2004 оны 5 сард Олон Улсын Бадминтоны Холбоо (одоогийн Бадминтоны Дэлхийн Холбоо)-ны алдрын танхимд багтсан бөгөөд 2002 онд Херберт Шееле Трофи хүртжээ.
Зодог тайлсны дараа
Сусанти нөхөртэйгээ цуг "Астек" ("Алан-Суси Технологи") хэмээх, бадминтоны цохиурын брэндтэй болсон. Тэд өдгөө Хойд Жакартад бадминтоны клуб ажиллуулдаг.
Гельзенкирхен
Гельзенки́рхен (Gelsenkirchen) — Герман улсын Умард Райн-Вестфален мужийн 257 мянган хүнтэй хот.
Ангилал:Умард Райн-Вестфалены коммун Ангилал:Умард Райн-Вестфалены суурин Ангилал:Умард Райн-Вестфалены тойроггүй хот Ангилал:Дотоодын боомттой суурин
Дастин Хоффман
Дастин Ли Хоффман (Dustin Lee Hoffman, 1937 оны наймдугаар сарын 8-нд Лос-Анжелес хотод төрсөн) нь Америкийн тайз, дэлгэцийн урлагийн жүжигчин, найруулагч, продюсер юм. 1980-аад оны эхэн үед Хоффман драм төрлийн Крамер Крамерийн эсрэг (1979), Түүтси (1982) болон Борооны хүн (1988) кинонуудад гол дүрийг жүжиглэлтийн хувьд маш сайн гүйцэтгэж Холливудын хамгийн авъяаслаг урлагийн ажилтан болохоо харуулсан түүхтэй. Дэлгэцийн урлагийн бүх цаг үеийн түүхэнд хамгийн сэтгэлд дотно, энгийн бөгөөд мэргэжлийн хэллэгээр диалогдах буюу харилцан яриа, сэтгэл хөдлөлийн илрэлийг тод харуулж чаддаг жүжиглэлтийн урлагт бүтээлээрээ багшилсан эрхэм бол Хоффман билээ. Хоффман Америкийн кино урлагийн Академийн шагналыг хоёр удаа (1980, 1989) хүртэж таван удаа нэр дэвшиж байсан бол Алтан бөмбөрцөгийг зургаан удаа (1968, 1980, 1983, 1986, 1989, 1997) хүртэж долоон удаа нэр дэвшиж байв.
Эх Лиллиан (төрөхдөө Голд, 1909—1981) — жаз төгөлдөр хуурч. Эцэг — Гарри Хоффман (1907—1990), олон удаа хэд хэдэн мэргэжил сольсон. Эцэг эх нь - Украин, Румынээс гаралтай еврейчүүд. Эцгийн талын өвөг эцэг — Фрэнк Гойхман (1881—1920) эмэг эх Эстер Черковская (1882—1971) — Чикаго хот руу Белая Церквиос цагаачилсан (өнөө үед Украины Киевын муж).
1955 онд Хоффман дунд сургуулиа амжилттай төгсөөд Санта-Моника хотын коллежд хөгжимчин болохоор элсэн оржээ. Дараа нь Хоффман сургуулиа орхиж Лос-Анджелес хотын консерваторид жаз хөгжмийн ангид оржээ. Хоёр жилийн дараа залуу Хофман хөгжимөөс илүү жүжиглэх сонирхолтой гэдгээ ойлгож "Pasadena Playhouse" хэмээх театрын сургуульд орж жүжигчний урлагийн анхны мэдэгдэхүүнтэй болжээ.
Холбоос
Ангилал:АНУ-ын кино жүжигчин Ангилал:Театрын жүжигчин Ангилал:АНУ-ын кино найруулагч Ангилал:Киноны продюсер Ангилал:Дуу оруулагч Ангилал:Оскарын шагналтан Ангилал:БАФТА шагналтан Ангилал:Алтан бөмбөрцөг шагналтан Ангилал:Францын Урлаг ба Утга Зохиолын одон шагналтан‎ (командлагч)‎ Ангилал:АНУ-ын Урлаг ба Шинжлэх Ухааны Академийн гишүүн Ангилал:Лос-Анжелесын хүн Ангилал:Америкчууд Ангилал:1937 онд төрсөн
Цүнэнохана Кан-Ичи
Цүнэнохана Кан-Ичи (常ノ花 寛市, つねのはな かんいち, 1896 оны 11 сарын 23 - 1960 оны 11 сарын 28) нь Японы Окаяма мужийн Окаямагийн уугуул, Дэваноүми дэвжээнд харьяалагддаг байсан мэргэжлийн сүмо бөх, 31 дэх ёкозүна юм. Жинхэнэ нэр нь Яманобэ Кан-Ичи (山野辺 寛一). Ид үедээ 178 см өндөртэй, 112 кг жинтэй байв.
Макүүчид үзүүлсэн амжилт
{| class="wikitable" style="font-size: 100%" ! !1 сар !3 сар !5 сар !10 сар !x
*Тэмцээн ердийнхөөсөө 1 сарын өмнө болсон
Хүн-аалз 2
Хүн-аалз 2 (Spider-Man 2) нь адал явдалт 2004 оны Америкийн кино юм. Хүн-аалз цуврал киноны хоёрдугаар ангийг зурагт номны «Марвел Комикс» компаний супер баатар Хүн-аалзын адал явдлыг Алвин Саргент болон түүний багийнхан, Сэм Рэйми нар бичиж найруулан, Тоби Магуайр, Кирстен Данст, Жэймс Франко нарын жүжигчид тогложээ.
Өрнөл
Питер Паркерийн хоёр амьдрал улам төвөгтэй болж ирнэ. Эрсдэл бүхий гэмт хэргийг таслан зогсоох үүрэг болон энгийн амьдрал нь зөрчилдөж буйг энэ ангид голлон харуулна. Тэр ажлаасаа халагдан санхүүгийн асуудалтай тулгарах ба Колумбийн Их сургуульд физикч мэргэжлээр суралцаж байх болно. Үүнээс гадна Мэри Жэйнээсээ хөндийрсөн байх ба сайн найз Харри Осборн нь Хүн-аалзыг эцгийнхээ үхэлд буруутган шаналах ба авга эгч Мэй нь байшингаа барьцаанд алдах байдалд хүрсэн байх болно.
Петер үдэшлэгэн дээр М.Ж-г Жеймсоны сансрын нисгэгч хүү Жон Жеймсонтой гэрлэх гэж байгааг мэднэ. Тэр энэ зуур Октавиусын бүтэлгүй туршилтаас болж Оскарб нь дампуурсан Харритай маргалддаг ба дараахан нь Хүн-аалз хотоор хөндлөн гулд дүүлж явахдаа хүч чадлаа алддаг. Энэ хооронд Октавиус туршилтын цөмийг сэргээн босгосон байна. Питер энэ байдлаараа Питер Паркерийн амьдралд шаардлагатай бүхнээ алдаж таарах нь хэмээн авга ах Бенийгээ санан Хүн-аалз байхаа болихоор эрс шийддэг ба Жеймсон Хүн-аалзын өмсгөлийг олж тун их бахдана. Эргэн ирсэн даруйдаа авга ах Бений үхэлд буруутайгаа Мэй эгчдээ хэлэх ба түүний сэтгэл гасланд автана. Авга эгч Мэй болон Питер нар эвлэрэх үед Питерт алдсанаа эргүүлж олон мөрөөдөлдөө хүрэхэд амь хайргүй тэмцэх ёстог Хүн-аалзаар дамжуулан итгэл төрүүлнэ. Энэ хооронд Док Ок туршилтын бэлтгэлийг хангасан байх ба ганц үлдсэн зүйл нь цөмийн хүчийг тэтгэгч «тритиум» байв. Энэ нь Харри Осборнд байсан тул түүнийг харшийн тагтны ирмэг дээр сүрдүүлэх боловч тэр зөвшөөрдөггүй. Харри Хүн-аалзыг барьж ирвэл Док Окт хэрэгтэй зүйлийг нь өгөхөөр тохиролцоно.
Мэри Жэйн Питертэй кофены газарт уулзаж, түүнээс өөрт нь хайртай эсэхийг асуухад Питер хайргүй хэмээн хэлнэ. Док Ок хүн-аалзыг Питерээр дамжуулан олж болохыг Харригаас мэдсэн тул тэр хоёрын уулзаж байсан кофены газрыг бусниулахаар замын нөгөө талаас такси шидэх ба яг энэ үед Питерийн аалзны мэдрэхүй сэргэж Мэри Жэйний хамт сэргийлдэг ч Мэри Жэйнийг Док Ок булаан авч явахдаа Хүн-аалзыг урхинд оруулж өгч байж түүнийг авахыг сануулдаг. Питерийн хүч бүрэн дүүрэн эргэж ирсэн тул өмсгөлөө өмсөж Док Окийн дуудсан тулаанд очин хонхот цамхагийн орой, галт тэрэгний дээр тэмцэлддэг. Тулааны үед Октавиус галт тэрэгний тоормосыг эвдэх ба Хүн-аалз жолоодлогогүй галт тэргийг эрсдлээс хамгаалахаар тэмцэнэ. Хүн-аалз галт тэргийг сая нэг замын төгсгөлд зогсоох бөгөөд бие нь асар их туйлдан доош унах мөчид хүмүүс татан галт тэргэнд оруулан баггүй төрхийг хардаг. Хүмүүс түүнд үнэн төрхийг харсан ч нууцыг хадгална хэмээн Док Окоос хамгаалах гэсэн ч механик гарт хүчин мөхөсдөж, Хүн-аалз түүнд олзлогдоно. Док Ок Хүн-аалзыг Харрид өгч тритиумаа авна. Харри Хүн-аалзын багийг авч өөрийн сайн найзаа өстөн байсан гэдгийг мэдэн балмагдах ба тэр сэргэж, өөрийн буруугүйгээ ятган хэлж, Мэри Жэйнийг аврах болон хүн төрөлхтөнд заналхийл учруулах төхөөрөмж хийж байгааг зогсоохын тулд Октавиусын байгаа газрыг зорих хэрэгтэйг сануулаад явж одно. Хүн-аалз эрдэмтэн Октавиусыг эргийн барааны агуулахад туршилтаа эхлүүлж байх үед нь олж очно. Тулалдаанаар Хүн-аалз Док Окийг цахилгаан тогонд цохиулж муужруулан дийлнэ. Питер Октавиуст болж өнгөрсөн үнэн байдлыг илчлэн, түүнийг төхөөрөмжөө зогсоохоо гуйна. Гэнэтийн цочролоор оюун ухаан нь сэргэсэн тэр туршилтаас өмнөх үеийн гай гамшиг илүү ихээр учрахаас сэргийлэн мөхлийн өдрөө болгон механик гараараа байгууламжийн давхрыг сүйдлэн төхөөрөмжийн хамт өөрийн амьдралыг золиослоно. Мэри Жэйн Питерийг баггүйгээр харах бөгөөд Питер үргэлж дайсантай байх учраас түүнд хэзээ ч хамтдаа байж болохгүй хэмээн хэлдэг.
Харри гэртээ ханан дахь толиноос аавынхаа төрхийг олж харна. Хүүдээ эцгийнхээ үхэлд буруутай Питер Паркераас өшөө авч хөнөөхийг шаардаж, төөрөгдүүлэхийг завдана. Харри эсэргүүцэн толь руу чинжаал хутгаа шидэх үед хагарсан толины цаанаас Ногоон-Гоблины байлдааны хувцас хэрэгслийн нууц өрөөг олж илрүүлнэ. Киноны төгсгөлд Мэри Жэйн хуримаа орхин гарч Питерийг гэртээ байхад нь олж уулзан эрсдлийг үл харгалзан түүнтэй хамт байхаар шийдсэнээ хэлнэ. Тэр Питерийг эцсийн мөчид ятгаж чадах ба түүний амлалтын хариуг авахын завдалгүй гэнэт туслалцаа хүссэн дуудлага ирж, Мэри Жэйн цааш дүүжигнэн явах Хүн-аалзыг ажин эргэлзэнгүй зогсоно.
Холбоос
Ангилал:2004 оны кино Ангилал:Хүн-аалз цуврал кино Ангилал:АНУ-ын кино Ангилал:Тулаант кино Ангилал:Комиксоос сэдэвлэсэн кино Ангилал:Шинжлэх ухаан уран зөгнөлт кино Ангилал:Цуврал кино
Арам Хачатурян
Арам Ильич Хачатурян нь (Արամ Խաչատրյան, 1903 оны зургаадугаар сарын 3 - 1978 оны тавдугаар сарын 1) нь Зөвлөлт-Арменийн хөгжмийн нэрт зохиолч бөгөөд «Гаянэ» (1941 он) бүжгийн жүжгээрээ Армени ардын хөгжмийн хөгжлийн шинэ хуудсыг нээсэн гавъяатан юм. Хачатурян өөрийн сор болсон бүтээл болох «Спартак» бүжгийн жүжгээ 1954 онд зохиосон бөгөөд «Төрийн» болон «Лениний» шагналаар шагнагдаж байжээ.
Холбоос
Ангилал:20-р зууны сонгодог хөгжмийн зохиолч Ангилал:Балетын хөгжмийн зохиолч Ангилал:Киноны хөгжмийн зохиолч Ангилал:Үлээвэр хөгжмийн зохиолч Ангилал:ЗХУ-ын хөгжмийн зохиолч Ангилал:Ардчилсан Германы Урлагийн Академийн гишүүн Ангилал:Москвагийн консерваторын багш Ангилал:Оросын Гнесиний нэрэмжит хөгжмийн академийн багш Ангилал:Ардын Жүжигчин (ЗСБНХОУ) Ангилал:Ардын Жүжигчин (ЗХУ) Ангилал:Сталиний нэрэмжит шагналтан Ангилал:Зөвлөлтийн социалист хөдөлмөрийн баатар Ангилал:Октябрийн хувьсгалын одон шагналтан Ангилал:Хөдөлмөрийн Гавьяаны Улаан Тугийн одон шагналтан (ЗХУ) Ангилал:Лениний одон шагналтан Ангилал:Лениний нэрэмжит шагналтан Ангилал:Төрийн шагналтан (ЗХУ) Ангилал:Тбилисийн хүн Ангилал:Зөвлөлтийн иргэн Ангилал:Арменичууд Ангилал:1903 онд төрсөн Ангилал:1978 онд өнгөрсөн
Адууны насны нэршил
Монголчууд мал аж ахуйг эртнээс эрхлэн ирсэн тул Монгол хэл нь мал аж ахуйн нэршилээр өргөн баялаг билээ. Адууг Монголчууд нас хүйсээр нь дараах байдлаар ерөнхийлөн нэрлэдэг бөгөөд үүнээс ч илүү нарийн нэршилүүд бий.
Висбаден
thumb|right|300px|Муж улсын нийслэл Висбаден хотын сүлд туг Ви́сба́ден (Wiesbaden) — Герман улсын Хессен мужийн нийслэл хот бөгөөд 15 халуун рашаан- болон булагийн эх үүсвэртэй европын хамгийн эртний рашаан сувилалтай хотуудын нэг юм.
Хессен мужийн хоёр дахь том хотод 2015 оны хоёрдугаар сарын сүүлийн байдлаар 283.000 хүн амьдарч байсан. Висбаден нь Хессен мужийн 10 том төвийн нэг бөгөөд түүнтэй хиллэдэг Райнланд-Пфальц мужийн нийслэл хот болох Майнцтай нэгдэн муж улсуудыг нэгтгэсэн давхар төвийг бий болгох бөгөөд ингэж нэгтгэж үзвэл хүн ам нь ойролцоогоор 480.000 болдог. Хүн амын нягтшилыг Висбаден хотыг тойрсон тойрог хотуудтай хамруулан тооцвол 560.000 болно. Мөн түүнчлэн энэ хот нь Майны Франкфурт, Майн, Майнц болон Дармштадттай хамтран Франкфурт/Рейн-Майн гэсэн метропол нутгийн гол хотуудыг бүрдүүлдэг юм.
2013 онд Висбаден хот нь германы баян хотуудын жагсаалтанд 10-т, Хессен муждаа 2-р байрт бичигдэж байжээ.
Хотын нэр
Ромын эзэнт гүрний үед одоогийн хотын төвд оршийн суугчид байсан ба энэ нь 121 оны үед Акуае Маттиакорум хэмээх нэртэй байсан туахи бичигдсэн байдаг байна. Энэ нэр нь тухайн үед оршин сууж байж байсан чаттишийн угсааны Маттиакерд хамааралтай. 828/830 оны үед анх удаа Висибада хэмээн Их Карл хааны намтарт дурдагдсан байдаг ажээ.
Зүүлт, тайлбар
Ангилал:Германы мужийн нийслэл Ангилал:Хессений коммун  Ангилал:Райн мөрний суурин Ангилал:Хессений тойроггүй хот Ангилал:Хессений суурин
Саятан хот
Саятан хот гэж саяас их хүн амтай хотыг хэлнэ.
Амьтны хүрээлэн
Амьтны хүрээлэн (зоо парк) нь амьтдыг өсгөн үржүүлэх, хамгаалах, олон нийтэд үзүүлэн танилцуулах зорилго бүхий байгууллага юм.
Дэлхий дээрх хамгийн анхны амьтны хүрээлэн төст байгууламж НТӨ 3500 оны үед Египетэд үүссэн гэж үздэг.
ангилал:амьтан судлал Ангилал:Цэцэрлэгт хүрээлэн
Архитектор
Архитектор нь (эртний грек хэлээр ἀρχή буюу эхлэл, нэгдүгээр ба удирдагч гэсэн утгуудтай) ихэвчлэн өндөр барилгын техник, эдийн засаг, зориулалт ба уран сайхны төлөвлөлтийг гүйцэтгэнэ. Тэрээр барилгаас илүүтэй архитектурыг бүтээнэ.
Түүх
Өнгөрсөн үед архитекторууд нь төлөвлөлтийг гарган, статикийн тооцоог хийн, барилгын явцыг хянадаг байжээ. Цаг үеийн аясаар тэднийг олон янзаар нэрлэж байв. Жишээлбэл: Ромын эзэнт улсын үед тэднийг цэргийн инженерүүд, дундад зууны сүүлчээр гар урлаач ба сэргэн мандлын үед тэд уран бүтээлчид байлаа. Үйлдвэржилтийн үе буюу 19- р зуунаас эхлэн эдийн засаг, техникийн хөгжилтэй уялдан барилгын технологит асар их дэвшил гарсан байна. Олон давхар сууц, сургууль, гал сөнөөх газар мэт барилгуудыг төлөвлөх болжээ. Архитектурын сургууль ба академууд баригдаж эхэллээ.
Архитекторууд илүүтэйгээр өндөр барилгын төлөвлөлтөөр дагнан, барилгын инженерүүд нь гүний ба инженерүүдийн байгууламжууд ба өндөр барилгын даацын хийцийг төлөвлөн, барилгын явцыг удирдах болов. Барилгын мэргэжлийн үүргүүд 20- р зуунд улам нарийсч барилгын физик, интерьер, хот төлөвлөлт, ландшафтын архитектур гэх мэт салбарлан хөгжиж иржээ.
20- р зууны төгсгөлөөр барилгын менежемэнт нь классик архитекторуудын үүргүүдээс хугаслах боллоо.
Өнөө үед хүрээлэмжид ээлтэй барилгажилт эсвэл хуучин барилгын сэргээн засварлалт гэх мэт тусгай салбаруудаар дагнасан архитектурын студиуд бий болжээ.
Ажлын талбар
Архитекторууд нь дараах талбарт ажиллана:
Ажлын арга барил
Архитекторын ажил нь олон янз ба цогц юм. Архитекторын студид чиглэлээс нь хамааран ландшафт архитектор, дотоод заслын дизайнер, лабораторийн техникч, гэрлийн техникч, барилгын физикч, макетчин, компьютер графикч гэх мэт мэргэжилтнүүд ажиллана. Архитекторууд нь мөн итгэмжлэгчээр, зөвлөгчөөр ажилладаг.
Архитекторын студи
1 ба 2 айлын сууцны жижиг төслүүдээс бусад төлөвлөлтүүдийг тухайн архитекторын студи хэд хэдэн баг болж гүйцэтгэхээс гадна гадны мэргэжилтнүүдтэй хамтран ажиллана.
Бүх төрлийн барилгын төлөвлөлтүүдэд сантехникийн инженер ба барилгын даацын хийц төлөвлөгч мэргэжилтнүүд оролцох ба том хэмжээний төлөвлөлтөнд, зам тээврийн төлөвлөлтийн инженер, ландшафт архитектор ба менежер гэх мэт мэргэжилтнүүд татагдан оролцдог тул архитекторуудад зохион байгуулах ба харилцааны өндөр шаардлага тавигддаг. Барилга нь өндөр өртөгтэй тул архитекторууд нь мөн эдийн засгийн өндөр мэдлэгтэй байна. Архитекторуудад мөн байгалийн орчны болон барилгын хууль гэх мэт эрх зүйн талаар гүнзгийрсэн мэдлэг шаардагддаг.
Өнгөрсөн жилүүдэд компьютерийн эрин үеийн хувьсгал гарсан ч гэсэн архитекторуудад гараар эскиз, макетаа хийдэг ба төлөвлөлтийн төгсгөлийн шатны зургуудыг CAD- програмуудын тусламжаар гүйцэтгэнэ. Тиймээс архитекторууд дор хаяж 1 САD- програмаар ажилладаг. Үүнээс гадна 2 хэмжээс, 3 хэмжээс ба цагийн үечлэлийн 4 хэмжээс дээр төслийн графикийг ажиллах дадлага шаардана.
CAD- програмуудын талаарх дэлгэрэнгүй мэдээллийг CAD-програмын жагсаалт холбоосноос харна уу.
Төслийн хэмжээнээс хамааран архитектурын студиуд нь илүү цагаар ажиллах нь элбэг. Мөн олон улсын уралдаанд оролцох мэт хойшлуулшгүй төслүүдэд амралтын өдрүүдээ зориулах хэрэгтэй болно. Ялангуяа том төслийн үед архитекторууд хаанаас ч холбогдох боломжтой байдаг байна.
Онцгой ажлын талбар
Архитекторууд нь үйлдвэрийн дизайн, урлаг, кино, театр, зар сурталчилгаа ба харилцааны дизайны салбаруудад мөн ажиллана.
Алдарт архитекторууд
Од- архитектор гэж урлагын салбарын одуудын адилаар олон улсад нэртэй хүлээн зөвшөөрөгдсөн архитеторуудыг хэлнэ. Жишээлбэл Франк Гэри нь Бээжин дахь Үндэсний стадионы төлөвлөлт ба Испанийн Бильбао дахь Гуггенхайм музейн давтагдашгүй төлөвлөлтүүдээрээ Од- архитектор болжээ. Иракийн архитектор Цаха Хадид, Польш гаралтай архитектор Даниел Либэскинд нар нь мөн зүй ёсоор Од- архитекторууд хэмээн нэрлэгддэг. Од- архитеторуудын төлөвлөсөн барилга өндөр үнээр зарагдан, санхүүгийн хувьд ихэд ашигтай байдаг. Түүнчлэн дээрх архитеторуудын төлөвлөлтөөр баридсан барилгууд буй хот, орон нутаг нь жуулчдыг ихээр татан тус бүс нутгийн эдийн засагт нааштай эдийн засгийн хувь нэмэр оруулдаг байна.
Гадаад холбоос
Ангилал:Чөлөөт мэргэжил Ангилал:Барилгын мэргэжил
Хүн чулуу
Хүн чулуу буюу хүн чулуун хөшөө нь хүн дүрстэйгээр хийсэн чулуун хөшөө дурсгалууд юм. Хүн төрөлхтөн хүн чулуун дурсгалыг МЭӨ 4000 жилийн үеэс буюу түрүү хүрэл зэвсгийн үеэс дундад зууны үе хүртэл бүтээж байсан гэж үздэг. Хүн чулууны дурсгалуудын эртнийх нь иран хэлний бүлгийн нүүдэлчид болох Скифүүдтэй холбоотой байдаг бол дунд үе нь Түрэгүүдтэй холбоотой байдаг. Дэлхийд Монгол, Төв Ази, Өмнөд Орос, Украин ба Пруссийн нутагт олон тооны хүн чулуу тогтоогдоод байна. Хүн чулууг төр улс, овог аймгийн тэргүүн буюу цэрэг дайны алдар гавъяатан зэрэг нэр цуут хүний дурсгалд зориулсан тахилын онгоны бүрэлдэхүүнд оруулан тавьсан байдаг байна. Хүн чулуу нь эртний хүмүүсийн шүтлэг бишрэл, нийгмийн харилцаа, соёл урлагийн түвшин, угсаатны онцлог, зан заншил зэрэг олон асуудлыг тодруулж сэргээн судлах шинжлэх ухааны нэн үнэтэй сурвалж болдог. Эдгээрийг урлан бүтээхдээ байгалийн чулууг засч янзлан хүний биеийн хэлбэр оруулж хийсэн байх ба ур хийцийн хувьд ч харилцан адилгүй. Хүн чулуу нь түүхэн тодорхой цаг үед амьдарч байсан бодит хүнийг дууриалган хийсний хувьд тэр үеийн хүний хувцас өмсгөл, гэзэг үс, зэр зэвсэг, гоёл чимэглэл, зарим эд зүйлсийг бодитойгоор дүрслэн гаргасан байдгаараа шинжлэх ухааны ач холбогдолтой.
Монгол орны хүн чулуун хөшөө дурсгалууд
Монгол нутаг дахь хүн чулуун хөшөөг эрдэм шинжилгээний үүднээс судлах ажил 1889 оноос эхэлсэн гэж үздэг. Манай улсын бүх аймгийн нутгаас хүн чулууны дурсгал олдсон бөгөөд одоогийн байдлаар 500 гаруй хүн чулуу бүртгэгдээд байгаа юм байна. Эдгээр дурсгалуудыг түүх, соёлын хамаарал болон он цагийн хувьд нь хоёр үндсэн бүлэгт хуваадаг. Эхнийх нь Монгол орны төв болон баруун талын нутагт олдсон VI-IX зууны үед холбогдох Түрэгийн үеийн хүн чулуу, нөгөө хэсэг нь зүүн талын нутгаар зонхилон байх XIII-XIV зууны Их Монгол Улсын үеийн хүн чулуу юм. Түрэгийн үеийн хүн чулуу нь тооны хувьд дийлэнх хэсгийг эзэлдэг.
Түрэгийн үеийн хүн чулууд
Монголд 400 орчим тооны Түрэгийн үеийн хүн чулуун хөшөө олдсон байна. Түрэгийн үеийн хүн чулуу нь гол мөрний сав хөндий, тэдгээрийн ойр орчим тэгш сайхан тал зэрэг олны хараанд өртөхүйц байгалийн үзэмжит газар нутагт цогцлоон байгуулсан тахил шүтээний байгууламжийн бүрэлдэхүүнд орж байрласан байдаг. Хүн чулууны өмнөөс зүүн урагш чиглүүлэн олон гозгор чулууг нэг эгнээгээр цувуулан зоож тавьдаг ба үүнийг “балбал” буюу “зэл чулуу” гэнэ. Энэ үеийн хүн чулуудыг тусгай тогтсон загварын дагуу урлан хийдэг байжээ. Баруун гарт нь сав суулга барьж зүүн гараар бүснээс зүүсэн хутга, сэлмийн ишнээс атган зогсож байгаа хүний байдлаар дүрслэх нь түгээмэл. Хувцасны энгэрийг голдуу буруу тийш дарж товчилсон байх ба олон товруун чимэг бүхий агсарга бүс бүсэлж, бүснээсээ хутга, сэлэм, хавтага, билүү зэргийг зүүж унжуулсан байдаг. Эрэгтэй хүний хөшөө нь үзүүрийг нь махирлан эргүүлсэн живэр сахалтай байх ба заримдаа эрүүндээ богино сахалтай байдаг байна. Монголоос олдсон Түрэгийн үеийн хүн чулуудын толгой нь ихэвчлэн байдаггүй нь Түрэгийн ноёрхлыг түлхэн унагааж дараа нь Монгол нутагт ноёрхож байсан Уйгуруудтай холбоотой ажээ. Монгол дах Түрэгийн хүн чулуудаас хамгийн алдартай нь Орхоны Хөшөө цайдамын гэдэг Билгэ хаан ба жанжин Күлтегинын цогцолбор болон Налайхын Тоньюкукийн дурсгалууд.
Их Монгол Улсын үеийн хүн чулууд
Зөвлөлтийн эрдэмтэн Л.Л.Викторова Дорнод Монголын талд судалгаа хийж, Дорнод аймгийн нутаг Шонх Таван толгой гэдэг газар байдг хүн чулууг судлаад "Хувцас хунарын байдал дундад зууны монголчуудынх байгаа учраас энэхүү хүн чулууд нь Түрэгийнх биш дундад зууны монголчуудын дурсгал байна." гэж үзсэнээр Их Монгол Улсын үеийн хүн чулуудыг тусад нь ялгаж судлах эхлэл тавигдсан байна. Их Монгол Улсын үед хамаарах хүн чулуудын ерөнхий төрх нь баруун гартаа хундага сав барьж, түшлэгтэй сандалд суусан эр хүний дүрс зонхилдог, Түрэгийн хүн чулуунд байдаг шиг зэл чулуу байдаггүй. Тухайн үеийн монгол эрчүүдийн гэзэг үсний хэлбэр нь хоёр чихний араар багцлан боож унжуулсан үс, мөн дух руу унжуулсан гөхөл бөгөөд тэр үед Монголд ирж байсан гадны элч төлөөлөгчдийн тэмдэглэн бичсэн тэмдэглэлтэй яг тохирдог байна. Мөн урт нарийн ханцуйтай, зөв тийш дарсан ташуу энгэртэй халхгар дээлтэй байдаг нь тэр үеийн уран зургийн дурсгалтай ч тохирдог байна. Гутлын хэлбэр дүрс нь ч дундад зууны монголчуудын гутал ямар байсныг тодорхой харуулдаг байна. Их Монголын үед холбогдох эдгээр хүн чулуунуудыг хамгийн олноор агуулдаг газар бол Сүхбаатар аймгийн нутаг юм.
Гадаад холбоос
Ангилал:Азийн археологи Ангилал:Төв Азийн археологи Ангилал:Монголын археологи Ангилал:Европын археологи Ангилал:Евразийн нүүдэлчид Ангилал:Мегалит
Олон Улсын Эрүүгийн Шүүх
Олон Улсын Эрүүгийн Шүүх (International Criminal Court, Cour pénale internationale; товчоор ICC буюу ICCt, ОУЭШ) нь геноцид буюу аймаглан устгах, хүн төрөлхтний эсрэг гэмт хэрэг, цэрэг дайны гэмт хэрэг, түрэмгийллийн гэмт хэрэг үйлдсэн хувь хүмүүсийг шүүх зориулалттай, байнгын үйл ажиллагаатай олон улсын эрүүгийн шүүх (одоогоор хүчирхийллийн гэмт хэргийн шүүх ажиллагаа явуулж эхлээгүй байгаа) юм.
ОУЭШ-ийг байгуулах үндсэн гэрээ болох Олон Улсын Эрүүгийн Шүүхийн Ромын тогтоол 2002 оны 7 сарын 1-нд хүчин төгөлдөр болсноор уг байгууллага байгуулагджээ. Дүрэм ёсоор ОУЭШ нь зөвхөн байгуулагдсанаасаа хойшхи хэргүүдийг шүүх боломжтой юм. Төв нь Нидерландын Хааг хотноо байрлан хуралдах боловч дэлхийн өнцөг булан бүрт очиж үйл ажиллагаа явуулж хуралдах боломжтой.
Олон улсын Эрүүгийн Шүүхийг НҮБ-ын Олон улсын шүүхтэй эндүүрч болохгүй.
2010 оны 8 сарын байдлаар 111 улс ОУЭШ-ийн гишүүн болоод байна. Сейшель, Сент-Люси улсууд Ромын тогтоолыг 2010 оны 8 сард соёрхон баталснаар 2010 оны 11 сарын 1-нд ОУЭШ-ийн 112, 113 дахь гишүүд болохоор болоод буй. Түүнчлэн Орос, Америкийн Нэгдсэн Улс зэрэг 35 улс гэрээнд гарын үсэг зурсан бөгөөд хараахан соёрхон баталж амжаагүй байна. Гэхдээ Бүгд Найрамдах Хятад Ард Улс, Энэтхэг зэрэг нэлээн хэдэн улс Ромын гэрээнд шүүмжлэлтэй хандаж байгаа бөгөөд гарын үсэг зураагүй.
Одоогийн байдлаар ОУЭШ нь Хойд Уганда, Бүгд Найрамдах Ардчилсан Конго Улс, Төв Африкийн Бүгд Найрамдах Улс, Дарфур (Судан), Кенид болсон хэрэг явдлуудад мөрдлөг явуулж байгаа бөгөөд 16 хүнийг шүүхэд дуудаад байгаагаас 7 нь нуугдсан хэвээр, 2 нь нас барсан, 4 нь баривчлагдаж, 3 нь сайн дураараа хүрэлцэн иржээ.
2009 оны 1 сарын 26-нд ОУЭШ-ийн хамгийн анхны шүүх ажиллагаа болох Конгын цэргийн эрхтэн Томас Лубангагийн эсрэг шүүх ажиллагаа эхэлжээ.
Шүүгч нар
Олон улсын эрүүгийн шүүх 18 шүүгчтэй байдаг бөгөөд тэднийг ОУЭШ-ийн оролцогч улсуудын Ассамблейгаас 9 жилийн хугацаатай сонгогддог. Бүс нутгийн бүлэг тус бүрийг дор хаяж 2 шүүгч төлөөлөх ёстой зарчим баримталдаг. Одоогоор (2017 оны 4-р сар) Зүүн Европыг 3, Ази 3, Африк 4, Латин Америкийн 3, үлдсэн 5 нь Баруун Европ болон бусад улсыг төлөөлөн ажиллаж байна.
Шүүгчийг сонгохдоо дараах шалгуурыг харгалзан үздэг байна. Үүнд:
- Дэлхийн эрх зүйн үндсэн гол тогтолцооны төлөөлөл;
- Бүс нутгийн бүлэгт багтдаг орнуудын тооноос хамааран газарзүйн пропорциональ төлөөлөл;
- Шүүгчдийн төлөөлөлийн хүйсний тоо тэнцүү байх ёстой ажээ.
Эшлэл
Эрүүгийн Шүүх Эрүүгийн Шүүх Эрүүгийн Шүүх Ангилал:2002 онд байгуулагдсан
Марк Шварцер
Замнал
Австралийн Маркони Сталлионс, германы Динамо Дрезден, Кайзерслаутерн, английн Брэдфорд Сити, Мидлсбро, Фулхэмд нийтдээ 742 тоглолтонд оролцсон 41 настай Шварцерийг 2013 оны долоодугаар сарын 9-нд Челси үнэгүй элсүүлсэн.
Шигшээ
Австралийн шигшээн домогт хаалгач Шварцер анх 1994 оны ДАШТ-ий сонгонд Канадтай тоглоход сэлгээнээс гараалж байжээ. Түүнээс хойш 2001, 2005 оны Холбоодын цом, 2006, 2010 оны ДАШТ, 2007, 2011 оны Азийн цом, сонгон, нөхөрсөг гээд 109 тоглолтонд амжилттай оролцсон.
Холбоос
Ангилал:Австралийн шигшээ багийн хөлбөмбөгчин Ангилал:Хөлбөмбөгийн хаалгач Ангилал:Челси багийн тоглогч Ангилал:Фулхэм багийн тоглогч Ангилал:Мидлсбро багийн тоглогч Ангилал:Брэдфорд Сити багийн тоглогч Ангилал:Кайзерслаутерн багийн тоглогч Ангилал:Динамо Дресден багийн тоглогч Ангилал:Маркони Сталлионс багийн тоглогч Ангилал:Премьер лигийн тоглогч Ангилал:Германы Бундеслигийн тоглогч Ангилал:Австралийн лигийн хөлбөмбөгчин Ангилал:2001 оны Холбоодын цомд оролцогч Ангилал:2005 оны Холбоодын цомд оролцогч Ангилал:2006 оны хөлбөмбөгийн ДАШТ-д оролцогч Ангилал:2010 оны хөлбөмбөгийн ДАШТ-д оролцогч Ангилал:2011 оны Азийн цомд оролцогч Ангилал:Австраличууд Ангилал:1972 онд төрсөн
Объект хандалтат программчлал
Объект хандлагат програмчлал гэдэг нь програмчлалын ойлголт бөгөөд компьютерийн програм зохиохдоо өгөгдлийг бүтэцлэж, методуудын харилцан үйлчлэлийг тодорхойлохдоо ашигладаг. Энэхүү програмчлалын техник нь дотроо дараах ухагдахуунуудыг агуулж байдаг. Үүнд өгөгдлийн абстракц, энкапсулээшн (мэдээллийн далдлалт), полморфизм, инхэритээнс (удамшил) зэрэг ордог. Орчин үеийн маш олон програмчлалын хэлнүүд ОХП-ыг дэмждэг болсон.
Ерөнхий ойлголтууд
Объект гэдэг нь тодорхой нөхцлөөр нэгдсэн шинж чанарууд, функцүүдийн хольц юм. Ө.х Бодит амьдрал дээрх объектуудыг гэж ойлгож болно. Жишээлбэл таны ширээн дээрх аяга, халаасанд байгаа түлхүүр, гадаа байгаа байшин зэрэг нь бүгд объект мөн бөгөөд програм зохиогч эдгээрийг тус бүрд нь компьютер болон өөр нэг програмист ойлгох хэлээр тэмдэглэх зорилгоор энэхүү ОХП гэх ойлголт бий болсон.
Класс
Класс гэдэг нь ОХП-ын үндсэн ойлголтуудын нэг бөгөөд обьектүүдийн загварыг хэлдэг. Жишээлбэл програм зохиогч хэрэглэх объектуудаа тодорхойлоод тэдгээрийг програм ажиллахдаа үүсгэж байхын тулд классыг объектынхоо загвар байдлаар бэлтгэдэг. Ө.х таны ширээн дээрх аяганы шинж чанар, аягатай холбоотой бүх үйлдлүүдийг класс дотор тодорхойлж өгөх бөгөөд програм ажиллаад эхлэхээрээ таны ширээн дээрхтэй яг ижил аягануудыг үүсгэн ашиглах олон янзын боломжтой болно гэсэн үг юм. Өөр хоорондоо холбоотой объектүүдийн уялдаа холбоог мөн класс дотор тодорхойлж өгдөг. Програмчлалын хэл бүр классыг тодорхойлдог түлхүүр үгcтэй бөгөөд компьютер тэдгээр тусгай түлхүүр үгcээр классыг таньж өөр хооронд нь ялгана.
Объект
Классаас объектийг үүсгэн ашигладаг. Ө.х ОХП-ын үндсэн ойлголт болох объект нь програм ажиллаж байх тухайн үеийн классын биелэл нь юм. Энэхүү биелэл гэх ойлголтыг instance гэх бөгөөд тодорхойлолт нь: -"Run time үед үүссэн жинхэнэ объектийг хэлнэ" гэсэн байдаг.
Метод (Method)
Класс дотор объектийн шинж чанар болон объекттой холбоотой үйлдүүд тодорхойлогдсон байдаг хэмээн дээр өгүүлсэн билээ. Тэгвэл энэхүү үйлдлүүд гэдгийг метод гэх бөгөөд жишээлбэл: аяга гэдэг класс дотор шингэн зүйл хийх гэсэн үйлдлийг тодорхойлж метод бичсэн гэж үзье. Улмаар өөр нэг классаас, эсвэл энэ классын өөр нэг методоос энэ үйлдлийг дуудахдаа кофе гэсэн утгыг дамжуулахад энэхүү объект дотроо кофетой болж шинж чанар нь баяжиж байдаг.
Мессеж дамжуулах
Өмнө өгүүлсэнчлэн Аяга гэх класс руу кофе гэх утгыг методоор нь дамжуулан дуудсанаар таны объектийн нэг шинж чанар болох кофе гэсэн утга ямар нэгэн эспрессо эсвэл каппучино гэх зэрэг кофетой болж байгаа үйлдлийг ерөнхийд нь мессеж дамжуулах гэж хэлдэг. Ихэнхдээ иймэрхүү байдлаар шинж чанарт мессеж, утга дамжуулах методууд set гэсэн угтвар үг бүхий нэртэй байдаг. Жишээлбэл: setCoffee(String coffeeName); гэх мэт.
Удамшил
Тодорхой нэг классын шинж чанарууд, метод буюу үйлдлүүдийг өөр нэг класс дотор дахин тодорхойлолгүй шууд авч ашиглах боломжийг удамшил гэж нэрлэдэг бөгөөд энэ нь эцэг класс, охин класс гэсэн ойлголтыг бий болгодог. Товчхондоо бол эцгийн ямар нэг шинж чанар эсвэл үйлдлийг охин нь шууд аван ашиглах боломж үүсгэснээр ОХП-ын нэгэн хүчирхэг боломж бий болдог юм. Жишээлбэл аяга гэдэг класс нь шилэн эдлэл гэсэн классаас удамшсан бөгөөд шилэн эдлэл класс дотор байх материал гэсэн шинж чанарыг шууд аяга гэсэн класс дотроос дуудан ашиглах боломж бий болгохын тулд удамшил хэрэгтэй.
Гадаад холбоосууд
Ангилал:Программчлалын парадигм
Бэтмэн үүрд
Бэтмэн үүрд (Batman Forever) нь 1995 онд дэлгэцнээ гарсан, Жоэл Шумахер найруулж, продюсераар Тим Бартон ажилласан супер баатрын тухай кино юм. Энэ нь Бэтмэн цуврал киноны гуравдугаар анги бөгөөд Вал Килмер Бэтмэний дүрийг бүтээжээ. Энэ ангид Бэтмэн Хоёр нүүрт (Томми Ли Жонс), Таавар (Жим Кэрри) нарын Готхэм Ситигийн бүх иргэдийн тархин дахь мэдээллийг цуглуулах төлөвлөгөөг зогсоохоор оролдож байгаа тухай өгүүлдэг. Түүнд сэтгэл мэдрэлийн эмч Чэйз Меридиан (Николь Кидман) болон Дик Грэйсон (Крис О'Доннелл) нар тусалдаг.
Өмнөх анги болох Бэтмэн эргэж ирсэн нь нь хүчирхийлэл, бараан дүрслэл ихтэй байсан учраас төдийлөн амжилттай болоогүйд дүгнэлт хийсэн Варнер Брос компани уг ангийг бүтээхдээ бүх насныхан үзэхэд тохиромжтой болгох талаар анхаарч ажиллажээ. Олон жүжигчин гол дүрүүдэд тоглохыг хүсч байсан, мөн Килмер найруулагч, кино бүтээх багийнхантай зөрчилдөж байсан зэргийн улмаас зураг авалт ихээхэн хүндрэлтэй болж өнгөрчээ. Гэсэн хэдий ч Бэтмэн үүрд кино 1995 онд дэлхий даяар хамгийн их орлого олсон киноны жагсаалтад 2-рт бичигдэж чадсан билээ.
Эшлэл
Ангилал:1995 оны кино Ангилал:АНУ-ын кино Ангилал:Тулаант кино Ангилал:Шинжлэх ухаан уран зөгнөлт кино Ангилал:Комиксоос сэдэвлэсэн кино
Дашийн Балдандорж
Дашийн Балдандорж нь Дотоодыг хамгаалах газар буюу өнөөгийн тагнуулын байгууллагын анхны дарга бөгөөд Жа лам Дамбийжанцанг устгах үйл ажиллагааг биечлэн удирдсан хүн юм.
Намтар
Д.Балдандорж нь 1922 оны 5-р сараас Дотоодыг Хамгаалах Газрыг байгуулах бэлтгэл товчоог толгойлж, тус байгууллагын дүрэм, бүтэц зохион байгуулалт, орон тоо, төсвийг боловсруулсан бөгөөд Улсыг аюулаас хамгаалах байгууллагыг эмхлэн байгуулж, үйл ажиллагааг бэхжүүлэх, анхны ажилтнуудаа сургаж дадлагажуулах ажлыг зохион байгуулахын зэрэгцээ Монголын баруун хязгаарыг таслан авч, зүүн гарын Монгол улсыг байгуулах оролдлого хийж байсан Дамбийжанцанг устгах цэрэг-тагнуулын ажиллагааг өөрийн биеэр удирджээ.
Түүнийг 1923 оны 4-р сард Засгийн газрын тогтоолоор Цэргийн зөвлөлийн нарийн бичгийн даргаар томилон ажиллуулж, энэ хугацаанд Өвөр Монголын зарим аймгуудад 4 сар гаруй хугацаагаар явж тусгай үүрэг гүйцэтгэсэн байна.
Тэрээр 1925 оноос БНМАУ-аас ЗХУ-д суугаа Элчин сайдын яаманд нарийн бичгийн дарга, Аж Ахуйн Яаманд эрхэлсэн түшмэл, Мах комбинатын дарга, хоршооны шалган байцаагч зэрэг ажил эрхэлж байгаад 1929 онд “Баруунтан” хэмээн намаас хөөгдөж, 1933 оноос Улаанбаатар хотын Хоршооны орлогч даргаар ажиллаж байхад нь 1937 онд улс төрийн хилс хэрэгт холбогдуулан баривчилж, цаазалсан байна. 1967 онд цагаатгагджээ.
Ангилал:Монголын Тагнуулын Ерөнхий Газрын дарга Ангилал:Монголын тагнуулч Ангилал:Монголын их хядлагын хэлмэгдэгч Ангилал:Батсүмбэрийн хүн Ангилал:Монголчууд Ангилал:1894 онд төрсөн Ангилал:1937 онд өнгөрсөн
Александр Сергеевич Яковлев
Александр Сергеевич Яковлев (1906 оны дөрөвдүгээр сарын 1 - 1989 оны наймдугаар сарын 22) нь Зөвлөлтийн инженер, зохион бүтээгч агсан. Байлдааны болон зорчигч тээврийн «Як» буюу «Яковлев» загварын нисэх онгоцнуудыг зохион бүтээж улмаар түүний загварууд дээр суурилсан олон төрлийн загваруудыг үйлдвэрлэсэн «Яковлев онгоцны үйлдвэр»-ийг үүсгэн байгуулагч ажээ.
Намтар
Яковлев нь Зөвлөлтийн нисэх хүчинд үнэтэй хувь нэмэр оруулагч, агаарын спортыг үүсгэгч байгуулагч хүн юм. 1924 онд AVF-10 загварын моторгүй онгоц, 1927 онд AIR-1 спорт-дадлагын нисэх онгоцыг бүтээсэн байна.
1924 оноос техникийн эд ангийн засварчнаар ажиллаж байгаад хожмоо Н. Е. Жуковскийн нэрэмжит болсон «Нисэх хүчний Академид» орж суралцан 1931 онд инженер мэргэжлээр төгсөж, хөнгөн нисэх онгоцны загварын товчоо байгуулан 1932 онд AIR- нисэх онгоцоо бүтээлгэсэн байна. 1935 онд «нисэх загварын товчоогоо» өргөтгөсөн ерөнхий зохион бүтээгч Яковлевын уг онгоцны үйлдвэр өдгөө «Яковлевын нэрэмжит нисэх онгоцны үйлдвэр» болон өргөжин тэлжээ.Дэлхийн 2 дугаар дайны үед Зөвлөлтийн нийт сөнөөгч онгоцны паркийн 2/3 хувийг «Як» онгоцууд эзэлж байсан ба Монгол улсын хувьд 1930-аад онд сургалт дадлагын УТ-1, УТ-2, 1940-өөд оны эхэнд тодорхой бус тооны Як-7, 1945 оны 6 дугаар сарын сүүлээр 34 ширхэг Як-9 сөнөөгч онгоц хүлээн авчээ.
Цахим холбоос
History of A. S. Yakovlev Design Bureau.
Сергей Ильюшин
Сергей Владимирович Ильюшин (1894 оны гуравдугаар сарын 30 - 1977 оны хоёрдугаар сарын 9) нь Зөвлөлтийн нисэх онгоцны зохион бүтээгч байсан ба «Ильюшин» нисэх загварын товчоог үүсгэн байгуулагч юм.
Намтар
Ильюшин Оросын Хаант Улсын «Дилялево» тосгонд мэндэлсэн бөгөөд 1910 онд нисэх хүчний салбарыг туйлаас сонирхон суралцаж, Дэлхийн I дайнд нисгэгчээр оролцож байв. 1926 онд Агаарын цэргийн академийг төгсөн инженерийн мэргэжил эзэмшсэн ба энэ үеэс нисэх онгоц зохион бүтээх ажилд шаргуу хөдөлмөрлөсөн байна. Түүний бүтээсэн «Ильюшин ИЛ-2» болон «Ильюшин ИЛ-4» хэмээх байлдааны нисэх онгоцууд Дэлхийн II дайнд онцгой хувь нэмэр оруулсан билээ. Дайны дараа «Ильюшин ИЛ-18» болон «Ильюшин ИЛ-62» загварын зорчигч тээврийн онгоцууд нь мөн л адил тайван цагийн хөгжил цэцэглэлтэнд хувь нэмрээ оруулан өдгөө ч үйлчилсээр байгаа юм.Монгол улсын агаарын хүчинд ч түүний зохион бүтээсэн 78 нэгж /ширхэг/ дайрагч онгоц ИЛ-2-ийг 1945 оны 6 дугаар сарын сүүлээр 34 нэгж /ширхэг/ Як-9 сөнөөгч онгоцны хамт Баянтүмэнд /одоогийн Дорнод аймгийн төв Чойбалсан/ хүлээн авсан ба 1956 он гэхэд дээрх бүх онгоц зэвсэглэлээс хасагдсан байна. 1956 онд Иргэний агаарын тээвэрт зорчигч тээврийн Ил-14 онгоц 5 ширхэгийг ЗХУ-аас бэлгийн журмаар, 2 ширхэгийг Чехословак улсаас худалдан авч ашигласан ажээ.
Нэрт зохион бүтээгч, инженер Ильюшин 1977 онд зуурдаар таалал төгссөн бөгөөд «Новодевичьегийн оршуулгын газар» нутаглуулсан ажээ.
Дадлагын
Ангилал:Зөвлөлтийн зохион бүтээгч Ангилал:Зөвлөлт Холбоот Улсын зэвсэгт хүчний хүн Ангилал:Агаарын тээврийн пионер Ангилал:Нисэх онгоцны зохион бүтээгч Ангилал:Оросын Шинжлэх Ухааны Академийн гишүүн Ангилал:Зөвлөлтийн социалист хөдөлмөрийн баатар Ангилал:Хөдөлмөрийн Гавьяаны Улаан Тугийн одон шагналтан (ЗХУ) Ангилал:Лениний одон шагналтан Ангилал:Лениний нэрэмжит шагналтан Ангилал:Төрийн шагналтан (ЗХУ) Ангилал:ЗХУ-ын Улаан тугийн одон шагналтан Ангилал:Сталиний нэрэмжит шагналтан Ангилал:Москвагийн их сургуулийн багш Ангилал:Зөвлөлтийн иргэн Ангилал:Оросууд Ангилал:1894 онд төрсөн Ангилал:1977 онд өнгөрсөн
Экологийн аюулгүй байдал
Экологийн аюулгүй байдал гэж байгаль, цаг уурын өөрчлөлт болон байгалийн нөөцийг зохистой ашиглах, хамгаалах бодлогын харьцаа алдагдсанаас хүний амьдрах орчин, эдийн засагт үүсэх сөрөг нөлөөллөөс сэргийлэх нөхцөл хангагдсан байдлыг хэлнэ.
Экологийн аюулгүй байдлыг хангахад сөрөг нөлөөлж болох гадаад хүчин зүйлүүд: 1/ дэлхийн уур амьсгалын өөрчлөлтийн улмаас цөлжилт эрчимжих, хур тунадасны хэмжээ, хуваарилалт өөрчлөгдөх, ган, зудтай жилийн тоо нэмэгдэх, озоны давхарга нимгэрэх; 2/ хил дамжин агаар, усаар орж ирэх цацраг идэвхжил, химийн бохирдол, хүчиллэг бороо ихсэх, хүн амьтныг олноор хөнөөх өвчин тахал гарах, ой мод, бэлчээр, ургамлыг устгах хортон мэрэгчид, хорхой шавьж олшрох; 3/ мансууруулах болон хүний оюун ухаан, эрүүл мэндэд хортойгоор нөлөөлөх бодисын түүхий эд бэлдэх түшиц газар болон хувирах. Экологийн аюулгүй байдлыг хангахад сөрөг нөлөөлж болох дотоод хүчин зүйлүүд: 1/ экологийн тэнцвэрт тогтолцоо алдагдах, хөрсний элэгдэл эвдрэл ихсэх, ургамал, амьтны удмын сан хомсдох; 2/ ургамлын нөмрөг ядуурч ойн нөөц хомсдон мөрөн, гол нуур, газрын доорхи ус татарч ширгэх, нутаг бэлчээр гандан хуурайших; 3/ байгалийн нөөц баялгийг сорчлох, цөлмөх байдлаар ашиглах; 4/ хаягдал ихтэй техник, технологи хуримтлагдах хортой хог хаягдал гаргадаг үйлдвэрлэл бөөгнөрөх, гадаад орны хортой хог хаягдал булшлах газар болох.
Гарет Бэрри
Гарет Бэрри (Gareth Barry, 1981 оны хоёрдугаар сарын 23-нд төрсөн) — Английн хөлбөмбөгчин бөгөөд Манчестер Сити багаас Эвертон багт зээлээр тоглож байгаа.
Бэрри «Брайтон энд Хоув Альбион» багаас Астон Вилла баг руу шилжин 12 жил тоглохдоо багийн ахлагчийн үүргийг хашиж явсан агаад багийнхаа бүх цагийн гарааны тоглогчдын жагсаалтын долоодугаарт эрэмблэгдсэн тоглогч болжээ. Тэр 2009 оны зургаадугаар сард Манчестер Сити багт хүчин зүтгэх болсон.
Түүнчлэн Бэрри Английн шигшээ багийн бүрэлдэхүүнд 2000 оноос эхлэн тоглож байгаа бөгөөд 2010 онд Египетийн шигшээ багтай хийх тоглолтонд багаа ахлан оролцохоор болжээ.
Астон Вилла
Бэрри Гастингс хотод мэндэлжээ. Тэр Уильям Паркерийн спортын коллежийг суралцаж төгссөн байна. Английн 18-аас доошхи насныхны шигшээ багийн ахлагч асан Бэрри, дотны найз, хагас хамгаалагч Майкл Стэндин нарыг 1997 онд Астон Вилла багт 2.5 сая фунт стерлингээр эгнээндээ элсүүлсэн байна. Виллагийн анхны гараа нь 1998 оны тавдугаар сарын 2-нд Шеффилд Уэнсдэй багтай хийсэн тоглолт байсан бөгөөд төвийн хамгаалагчийн байрлалд зүүн жигүүрээр багийн анд Гарет Саутгейт, Уго Эхиогу нартай хослодог болов. Барри ашигтай байрлалыг сонгон тоглох чадвар өндөртэй тоглогч болсон тул багийн ахлагчийн үүргийг гүйцэтгэх болсон ажээ. Удалгүй төвийн арын бүс болон зүүн жигүүрийн байрлалаа сэлгэн зүүн жигүүр болон төвийн хагас хамгаалагчийн байрлалд тогтмол тоглох болов.
2005 оны дөрөвдүгээр сард Бэрри Ньюкасл Юнайтед багтай хийсэн тоглолтын үеэр өрсөлдөгч багийн Ли Боуер, Кирон Дайер нарын тоглогчидтой маргалдсанаас болж зодооны хэрэгт холбогдсон юм.
2007 оны аравдугаар сарын 28-нд Болтон Уондерерс багтай хийсэн тоглолт нь Премер лигийн 300 дахь нь байсан бөгөөд энэ үед тэрээр 26 нас 247 өдөртэй байсан ажээ. Уг үзүүлэлтээрээ Бэрри олон тоглолтонд оролцсон залуу тоглогчдын жагсаалтад Фрэнк Лампардын өмнө бичигдсэн. 2008 оны дөрөвдүгээр сар гэхэд Бэрригийн Астон Вилла дахь гарааны тоо 400 дөхөн багийн бүх цагийн хамгийн олон гарааны долоодугаарт бичигдсэн ба улмаар байсан байна.
Манчестер Сити
2009 оны зургаадугаар сарын 2-нд Бэрри Манчестер Сити багтай таван жилийн гэрээг 12 сая фунт стерлингээр үзэглэжээ. Манчестер Ситигийн бүрэлдэхүүнд 18 дугаарын өмсгөлтэйгөөр анхны гоолоо Селтик багтай тоглохдоо хийсэн бол Премьер лигийн анхны гоолоо 2009 оны есдүгээр сарын 20-нд Манчестер Юнайтед багийн хаалганд оруулсан байдаг байна.
Олон улсын гараа
thumb|upright|Бэрри Английн шигшээ багийн бүрэлдэхүүнд Бэрри 1998 онд Чехийн шигшээ багтай хийсэн тоглолтонд 21-ээс доошхи насныхны Английн шигшээ багийн бүрэлдэхүүнд багтан олон улсын гараагаа эхлүүлжээ.
Харин Шигшээ багийн бүрэлдэхүүнд дасгалжуулагч Кевин КиганийАнглийн Эзэнт гүрний одонт нүдэнд өртөн Дэвид Бекхэмтэй хослон тоглуулах болсоныг Евро 2000 тэмцээнд бэлтгэн хүлээж байсан хэдий ч Жейсон Уилкоксийн бэртэл илааршсанаар сэлгээний тоглогчийн хувиар л Евро-2008 тэмцээний урьдчилсан шатны тоглолтуудад оролцож байсан бол есдүгээр сарын 2-нд Францын шигшээ багтай тоглосон тоглолтонд гараанд гарч шигшээ багийнхаа анхны гарааг хийсэн байдаг ажээ.
Шагналууд
Английн цом
Интертото цом
Манчестер Сити
Хувийн амьдрал
Бэрри 2007 оны зун балчир цагаасаа үерхсэн Луизе хэмээх бүсгүйтэйгээ гэрлэсэн. Хүү Оскар, охин Фрея нарын хоёр хүүхэдтэй.
2013 оны хөнгөн атлетикийн дэлхийн аварга шалгаруулах тэмцээн
14 дэх удаагийн хөнгөн атлетикийн дэлхийн аварга шалгаруулах тэмцээн (Чемпионат мира по лёгкой атлетике 2013) нь Оросын Холбооны Улсын нийслэл Москва хотноо 2013 оны 8 сарын 10-18-ны хооронд болсон.
2015 оны хөнгөн атлетикийн дэлхийн аварга шалгаруулах тэмцээн
15 дахь удаагийн хөнгөн атлетикийн дэлхийн аварга шалгаруулах тэмцээн (第十五届世界田径锦标赛) нь Бүгд Найрамдах Хятад Ард Улсын нийслэл Бээжин хотноо 2015 онд зохион байгуулагдана.
Эшлэл
ДАШТ ДАШТ #2015 #2015
АББА
АББА (ABBA) нь Шведийн нийслэл Стокольм хотноо 1972 онд байгуулагдсан поп хөгжмийн хамтлаг юм. Хамтлаг Анни-Фрид Лингстад, Бьорн Ульвеус, Бенни Андерссон, Агнета Фельтског нарын гишүүдээс бүрддэг байв. 1972-1983 оны хооронд дэлхийн урлагт хайртай залуусыг өөрсдийн хоолой, өнгө төрхөөрөө дагуулахуйцаар идэвхитэй хөдөлмөрлөж байсан бөгөөд тэд өөрсдийн уран сандаа багтсан бүтээлүүдээ өөрсдөө зохиодог байсан юм. АББА хамтлаг дэлхий даяар 375 сая хувь хуурцаг борлуулсан гэх амжилтаараа шилдэг амжилтуудын нэгийг тогтоосон байх ба хоёр эмэгтэй, хоёр эрэгтэйгээс бүрдсэн тус хамтлагийн "Gimme Gimme Gimme A Man After Midnight", "Money Money Money", "Mamma Mia", "Dancing Queen", "Happy New Year" зэрэг маш олон сайхан уянгалаг дуунууд нь тэдний нэрийн хуудас болсон бүтээлүүд юм.
Хамтлаг байгуулагдахаас өмнө (1960-аад он)
Бенни Андерссоний (1946 оны арванхоёрдугаар сарын 16-нд Шведийн Стокольмд төрсөн) хувьд арван найман настай байхаасаа залуу рок хөгжмийн «The Hep Stars» хамтлагийн гишүүн байжээ. Тухайн үедээ Шведийн Битлз гэгдэж байсан хамтлагийн даралтат хөгжимчингөөр тоглодог байв.
Бьорн Ульвеус (1945 оны дөрөвдүгээр сарын 25-нд Шведийн Гётеборг хотод төрсөн) нь хөгжмийн урлагийн замналаа мөн л 18 настайгаасаа «The Hootenanny Singers» хэмээх ардын хөгжмийн хамтлагт дуучин, гитарчингаар эхлүүлж байсан байна. «The Hep Stars» хамтлагтай тус хамтлаг хэд хэдэн удаа хамтран аялан тоглолт хийж байсан ба тухайн үеэс Андерсен, Бьорн нар хамтран "Isn't It Easy to Say" дуунаас авахуулаад хэд хэдэн дууг зохиож, «The Hep Stars» хамтлаг сонсогчиддоо хүргэж байв. 1969 онд Бьорн Ульвеус хувийн амьдралдаа анхаарах болсоноор хамтлагийн бүрэлдэхүүнээс гарсан юм. Тэр Агнета Фельтскогтай гэр бүл болжээ. Андерссоны хувьд ч 60-аад оны сүүлээс бие даасан уран бүтээл гаргах болов.
Агнета Фельтског (1950 оны дөрөвдүгээр сарын 5-нд Шведийн «Йёнчёпинг» хотод төрсөн) нь 17 настайгаасаа эхлэн авъяаслаг уран бүтээлч болохыгоо өөрийн зохиосон дуугаагаараа Шведийн ард түмэнд харуулсан бүсгүй бөгөөд бие даасан таван цомог гаргажээ. Фельтског 1973 онд «Jesus Christ Superstar» кинонд хэмээх тоглож чамгүй жүжигчний авъяастай болохоо харуулж байжээ. 1968 онд телевизийн нэвтрүүлэгт оролцох үедээ нөхөр Бьорн Ульвеустай танилцсан түүхтэй. Тэд 1971 онд гэрлэсэн ба тухайн үедээ хамтран дуулах болж, "Som jag дr" ("As I Am") дуугаа Андерсен болон Лингстад нарын хамт дуулж үзжээ.
Анни-Фрид Лингстад (1945 оны арваннэгдүгээр сарын 15-нд Норвегийн Бөйркесен хотод төрсөн) 13 настайгаасаа бүжгийн хамтлагт дуулж, бүжиглэж ирсэн бөгөөд хожмоо «Анни-Фридийн дөрвөл» хэмээх хамтлаг байгуулан олонд танигдаж байжээ. "En ledig dag" ("A Day Off") дуугаараа үндэсний дууны шалгаруулалтанд түрүүлж байсан тэрээр Шведийн алдартай дуу бичлэгийн «EMI» хэмээх студитэй гэрээ байгуулан хамтран ажиллах болсоноор төдийлөн олноо танил болж амжаагүй Лингстад телевизийн тоглолтын цаг булангаар эчнээ танил болж, улмаар АББА хамтлагийг 1972 онд байгуулагдахад арын вокалистаар орж байсан түүхтэй.